Predlog za sprejetje predhodne odločbe, ki ga je vložilo Nejvyšší správní soud (Češka republika) 11. januarja 2024 – NOVIS Insurance Company, NOVIS Versicherungsgesellschaft, NOVIS Compagnia di Assicurazioni, NOVIS Poisťovňa a.s./Česká národní banka
(Zadeva C-18/24, NOVIS)
Jezik postopka: češčina
Predložitveno sodišče
Nejvyšší správní soud
Stranke v postopku v glavni stvari
Tožeče stranke: NOVIS Insurance Company, NOVIS Versicherungsgesellschaft, NOVIS Compagnia di Assicurazioni, NOVIS Poisťovňa a.s.
Tožena stranka: Česká národní banka
Vprašanji za predhodno odločanje
1.    Ali je treba člen 155 Direktive 2009/138/ES1 […] (Solventnost II) razlagati tako, da so z njim zajeti tudi primeri, v katerih nadzorni organ države gostiteljice izvaja nadzor na tem, ali zavarovalnica iz druge države članice izpolnjuje obveznosti iz Uredbe št. 1286/20142 (PRIIP) ali Direktive […] 2016/973 (IDD)?
2.    Če je odgovor pritrdilen, ali iz člena 155 Direktive Solventnost II izhaja, da ima nadzorni organ matične države prednostna pooblastila, nadzorni organ države gostiteljice pa obveznost, da tudi v primeru naložitve upravnih kazni v smislu odstavkov 5 in 6 navedenega člena direktive najprej izčrpa postopke obveščanja in sprejetja ukrepov za odpravo nepravilnosti iz odstavkov 1, 2 in 3 tega člena Direktive?
____________
1 Direktiva 2009/138/ES Evropskega Parlamenta in Sveta z dne 25. novembra 2009 o začetku opravljanja in opravljanju dejavnosti zavarovanja in pozavarovanja (Solventnost II) (UL 2009, L 335, str. 1).
1 Uredba (EU) št. 1286/2014 Evropskega parlamenta in Sveta z dne 26. novembra 2014 o dokumentih s ključnimi informacijami o paketnih naložbenih produktih za male vlagatelje in zavarovalnih naložbenih produktih (PRIIP) (UL 2014, L 352, str. 1).
1 Direktiva (EU) 2016/97 Evropskega parlamenta in Sveta z dne 20. januarja 2016 o distribuciji zavarovalnih produktov (UL 2016, L 26, str. 19).